”Vasemmalla jalalla on enemmän suojauksia, kun se on pyörän ja jään välissä”, sanoo jääspeedwaykuski Mikko Jetsonen.­

Mikko Jetsonen palasi tällä kaudella jääspeedwaykuskiksi. Hänellä on Suonenjoella järven jäällä oma harjoittelurata. Vaikka talvi on ollut huono myös jääspeedwaylle, järven jäällä on pystynyt harjoittelemaan läpi talven.

”Kun osaa kääntyä vasemmalle, pääsee jo pitkälle.”

Näin puhuu Mikko ”Hessu” Jetsonen, Suomen parhaimmistoon kuuluva jääspeedwaykuski. Hän toteaa lajistaan myös näin:

”Yksinkertaiselle miehelle yksinkertainen laji. Täytyy kääntyä vain vasemmalle ja ajetaan ilman jarruja. Näin minä olen sanonut kaikille.”

Pienen miettimisen jälkeen Jetsonen lisää: ”On kai siinä muutakin.”